Graužupis (Nemunas)
Graužupis – upelis, tekantis Jurbarko rajone, Raudonės seniūnijoje, Nemuno intakas. Įteka dešiniajame krante, 154,5 km atstumu nuo pastarojo žiočių. Vandentakio kodas LR upių klasifikatoriuje – 10011960. Upelio ilgis – 1,9 km, baseino plotas 1,5 m². Prasideda dirbamuose laukuose Nemuno viršutinėje terasoje. Aukštupyje jo vaga sureguliuota, toliau prateka šlaitu į Nemuno slėnį, turi bevardį dešinįjį intaką. Upelio krantai apaugę krūmais ir medžiais. Kirtęs kelią  141  Kaunas–Jurbarkas–Šilutė–Klaipėda , per lygumą pasiekia žiotis. Įsikūrusios gyvenvietės: Naujokai, Graužėnai